ԿՈՆԿԱԿԱՖ-ի առաջնություն 1981
Ֆուտբոլի Հյուսիսային ու Կենտրոնական Ամերիկայի և Կարիբյան ավազանի մայրցամաքային առաջնության՝ ԿՈՆԿԱԿԱՖ-ի առաջնության ութերորդ խաղարկությունը տեղի ունեցավ Հոնդուրասում 1981 թ. նոյեմբերի 1-ից մինչև 22-ը։ Բոլոր հանդիպումները խաղացվել են մայրաքաղաք Տեգուսիգալպայում։ Այս անգամ վեց հավաքականներ մեկ շրջանով մրցությամբ ԿՈՆԿԱԿԱՖ-ի չեմպիոնի կոչումից բացի խաղարկեցին նաև 1982 թ. ֆուտբոլի աշխարհի առաջնության եզրափակիչ մրցաշարի 24 ուղեգրերից ԿՈՆԿԱԿԱՖ-ին հատկացված երկու ուղեգրերը։

Որակավորում

Մասնակիցներ

Մրցավայրեր

Մրցաշարի ընթացքը
Մրցաշարի հիմնական ֆավորիտներ էին համարվում գործող չեմպիոն յի և կազմակերպիչ երկրի՝ ի հավաքականները։ Հոնդուրասը կարողացավ հանդես գալ որպես առաջատար. հոնդուրասցիներն առաջին չորս տուրերում տարան երեք հաղթանակ և խաղացին մեկ ոչ ոքի՝ նախօրոք ձևակերպելով իրենց առաջին չեմպիոնությունը մայրցամաքային առաջնության խաղարկություններում և նվաճելով 1982 թ. աշխարհի առաջնության եզրափակիչ մրցաշարի՝ ԿՈՆԿԱԿԱՖ-ին հատկացված երկու ուղեգրերից մեկը։ Վերջին՝ հինգերորդ տուրից առաջ մեքսիկացիները խփած ու բաց թողած գոլերի տարբերության ավելի լավ ցուցանիշի շնորհիվ զբաղեցնում էին երկրորդ տեղը՝ ունենալով 4 միավոր։ Նույնքան միավոր էին վաստակել նաև յի և ի ազգային թիմերը։ Այսպիսով, աշխարհի առաջնության եզրափակիչ մրցաշարի երկրորդ ուղեգրի տերը որոշվելու էր վերջին տուրում։ Որոշիչ հանդիպումներից նախ կայացավ Սալվադորի և ի միջև հանդիպումը, որն ավարտվեց սալվադորցիների հաղթանակով 1:0 հաշվով։ Սալվադորին շրջանցելու համար Կանադայի հավաքականին անհրաժեշտ էր ընդամենը հաղթել յի հետ խաղում, իսկ մեքսիկացիների նկատմամբ առավելությունը պահպանելու համար ցանկալի էր տանել խոշոր հաշվով հաղթանակ, սակայն խաղն ավարտվեց 2:2 հաշվով։ Վերջին խաղում Մեքսիկային անհրաժեշտ էր հաղթել իր մրցաշարային խնդիները իրագոծախ Հոնդուրասին, սակայն հոնդուրասցիները թույլ չտվեցին Մեքսիկային առավելության հասնել, խաղում գրանցվեց գոլազուրկ ոչ ոքի, և վերջինս զրկվեց աշխարհի առաջնության ուղեգրից՝ մրցաշարում զբաղեցնելով ընդամենը երրորդ տեղը։ Հետաքրքիր է, որ Սալվադորը աշխարհի առաջնության ուղեգիր ձեռք բերեց մրցաշարի հինգ հանդիպումներում խփելով ընդամենը երկու գոլ և բաց թողնելով մեկը։

Հանդիպումներ

Եզրափակիչ փուլ

Նայիր նաև 
 Ֆուտբոլի աշխարհի առաջնություն 1982 (ընտրական մրցաշար)
 Ֆուտբոլի աշխարհի առաջնություն 1982

Ծանոթագրություն

Հղումներ 
 1981 թ. ԿՈՆԿԱԿԱՖ-ի առաջնության արդյունքները ԿՈՆԿԱԿԱՖ-ի պաշտոնական կայքում 
 1981 թ. ԿՈՆԿԱԿԱՖ-ի առաջնության վիճակագրությունը RSSSF-ի արխիվում 
 1982 թ. աշխարհի առաջնության ընտրական մրցաշարի ԿՈՆԿԱԿԱՖ-ի գոտու արդյունքները ՖԻՖԱ-ի պաշտոնական կայքում  
 1982 թ. աշխարհի առաջնության ընտրական մրցաշարի վիճակագրությունը RSSSF-ի արխիվում 

ԿՈՆԿԱԿԱՖ-ի ոսկե գավաթ
Ֆուտբոլի աշխարհի առաջնություն (ԿՈՆԿԱԿԱՖ-ի ընտրական գոտի)